Súradnice: 42°11′19″S 24°19′31″V﻿ / ﻿42,188576°S 24,3253519°V﻿ / 42.188576; 24.3253519

**Chrám svätého Premenenia** (bulh. Църква „Свето Преображение" – *Cărkva „Sveto Preobraženie"*), známy aj ako **Chrám svätého Premenenia Pána** (bulh. Храм „Свето Преображение Господне" – *Chram „Sveto Preobraženie Gospodne"*), alebo (bulh. Църква „Свето Преображение Господне" – *Cărkva „Sveto Preobraženie Gospodne"*), prípadne aj **Chrám svätého Sotira** (bulh. Църква "Свети Сотир" – *Cărkva „Sveti Sotir"*), alebo **Grécky chrám** (bulh. Гръцката църква – *Grăckata cărkva"*) je pravoslávny chrám z druhej polovice 19. storočia nachádzajúci sa v centrálnej časti mesta Pazardžik v okrese Pazardžik v Pazardžickej oblasti v južnom Bulharsku.

Názov
-----

Lokálny názov *Grécky chrám* je odvodený od histórie chrámu a skutočnosti, že v minulosti sa v chráme používala ako liturgický jazyk gréčtina.

Poloha
------

Chrám svätého Premenenia leží v centrálnej časti mesta Pazardžik na ulici „Stefan Zachariev" (bulh. „Стефан Захариев").

Dejiny a súčasnosť
------------------

S výstavbou chrámu sa začalo v rokoch 1859 – 1860 a stavba bola dokončená v priebehu roku 1862, pričom v tom istom roku bol chrám aj vysvätený. Chrám bol postavený nepočetnou skupinou pazardžických Valachov a Grékov, ktorí v období sporov o používanie bulharčiny ako liturgického jazyka, chceli mať chrám, kde by sa naďalej používala ako liturgický jazyk gréčtina. Gréčtina sa aj spočiatku v chráme ako liturgický jazyk aj používala a až neskôr sa prešlo na bulharčinu. V roku 1925 bol na základe iniciatívy zástupcu hierarchu Stefana Kisiova v budove, ktorá sa nachádzala v chrámovom dvore zriadený útulok pre biednych a chudobných seniorov, ktorý fungoval pod správou neďalekej Katedrály svätej Bohorodičky. Božská liturgie sa v chráme konali pravidelne až do roku 1994, kedy bola činnosť chrámu prerušená. Budova ako aj chrámový dvor sa potom využívali až do roku 2009 ako skladové priestory. Následne prebehla oprava budovy, úprava chrámového dvora ako aj reštaurácia niektorých ikon a činnosť chrámu bola znovu obnovená. Prvá služba v obnovenom chráme prebehla 6. augusta 2009. V súčasnosti sa jedná o funkčný chrám.

Charakteristika
---------------

Budova bola postavená ako trojloďová bazilika s jednou apsidou s kamennými základmi. Hlavný vchod sa nachádza na severnej strane a je tvorený nízkym portikom podopretým dvomi stĺpmi. Podobne riešené vchody sa nachádzajú aj na západnej a južnej strane budovy. Naos chrámu je rozdelený na tri lode dvomi stĺporadiami, z ktorých je každé tvorené štyrmi drevenými stĺpmi. Centrálna loď je vyššia než bočné lode. V každej z fasád chrámu sa nachádzajú okná. Ikonostas je vysoký, vyrobený z dreva, ale bez ozdobnej drevorezby. Je na ňom umiestnených niekoľko desiatok ikon. Časť stien chrámu je vyzdobená freskami. V chráme sa nachádza aj z dreva vyrezávaný biskupský stolec.

Patrocínium
-----------

Chrám je zasvätený Premeneniu Pána.

Chrámový sviatok: 6. augusta na sviatok Premenenia Pána.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Ako dôvod pamiatkovej ochrany je uvedená architektonicko-umelecká hodnota stavby.

Galéria
-------

* Pohľad na areál chrámu z východuPohľad na areál chrámu z východu
* Pohľad na východnú fasádu budovyPohľad na východnú fasádu budovy
* Pohľad na severnú fasádu budovy z východuPohľad na severnú fasádu budovy z východu
* Pohľad na južnú fasádu budovy z východuPohľad na južnú fasádu budovy z východu
* Detailný pohľad na časť západnej fasády chrámuDetailný pohľad na časť západnej fasády chrámu
* Detailný pohľad na časť severnej fasády chrámuDetailný pohľad na časť severnej fasády chrámu
* Detailný pohľad na vchod do chrámového areáluDetailný pohľad na vchod do chrámového areálu
* Detailný pohľad na hlavný (severný) vchod do chrámuDetailný pohľad na hlavný (severný) vchod do chrámu
* Detailný pohľad na južný vchod do chrámuDetailný pohľad na južný vchod do chrámu
* Detailný pohľad na apsidu vo východnej časti budovyDetailný pohľad na apsidu vo východnej časti budovy

Referencie
----------

1. 1 2 3 4 5 6 7 8 9 10 11 12 13 14 15 16  KOLEKTÍV AUTOROV. Enciklopedija Pazardžik. Pazardžik : Obština Pazardžik - Belloprint OOD. 2011. 738 s. ISBN 9789546843081. S. 541. (po bulharsky)
2. 1 2 3 4 5 6 7 8 9 10 11 12 13  pzdnes.com
3. 1 2 3 4 5  bnr.bg
4. 1 2  KOLEKTÍV AUTOROV. Enciklopedija Pazardžik. Pazardžik : Obština Pazardžik - Belloprint OOD. 2011. 738 s. ISBN 9789546843081. S. 445. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám svätého Premenenia Pána (Pazardžik)**